Pirkimo sąlygų priedas Nr. 3
GOOGLE WORKSPACE FOR EDUCATION „PLUS“ NAUDOTOJO PAKETO LICENCIJŲ (ARBA LYGIAVERTĖS PROGRAMINĖS ĮRANGOS LICENCIJOS) NUOMOS PIRKIMO–PARDAVIMO SUTARTIS 
Nr. SUT-______/2024, Reg. Nr.: F25-___
2024 m. _____________ ___ d.
Kaunas
VŠĮ „Kauno kolegija“, juridinio asmens kodas 111965284, atstovaujama direktoriaus Dr. Andriaus Brusoko, veikiančio pagal Kauno kolegijos statutą (toliau – Pirkėjas), ir_______________________, juridinio asmens kodas_______________, veikianti/-is, atstovaujama /-as _______________________, veikiančio/-ios pagal įmonės/bendrovės įstatus (toliau – Tiekėjas), kiekviena atskirai vadinama Šalimi, o kartu – Šalimis, sudarė šią pirkimo–pardavimo sutartį (toliau – Sutartis):

I. Sutarties Dalykas, PREKIŲ TIEKIMO, PASLAUGŲ TEIKIMO TERMINAI

1.1. Sutarties dalykas – Google Workspace for Education „Plus“ naudotojo paketo licencijų (arba lygiavertės programinės įrangos licencijos) nuoma (toliau – Paslaugos). Reikalavimai prekėms, jų teikimo terminai nustatyti techninėje specifikacijoje (Sutarties 1 priedas).
1.2. Paslaugų teikimo terminas – 36 (trisdešimt šeši) mėnesiai. 

1.3. Sudaroma „žaliojo pirkimo“ sutartis, vadovaujantis Aplinkos ministro 2011-06-28 įsakymo Nr. D1-508 Produktų, kurių viešiesiems pirkimams taikytini aplinkos apsaugos kriterijai, sąrašas, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti prekes, paslaugas ar darbus, taikymo tvarkos aprašo 4.4.3. papunkčiu, kai perkama Google for Education Plus arba lygiaverčių licencijų nuoma. Šis pirkimas laikomas žaliuoju, kadangi perkama tik nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
II. Sutarties pagrindas

2.1. Sutarties pagrindas – Tiekėjo 202__ m. ___________ d. pasiūlymas.

III. SUTARTIES KAINA
3.1. Bendra 36 (trisdešimt šešių) mėnesių Sutarties kaina (su visais mokėtinais mokesčiais, taip pat ir pridėtinės vertės mokesčiu (toliau – PVM)) –________,___ Eur (suma žodžiais), Sutarties kaina be PVM – ________,___ Eur (suma žodžiais), PVM sudaro __ proc.  – _____,__ Eur (suma žodžiais). Šiai sutarčiai taikoma fiksuoto įkainio kainodara. Į įkainį įskaičiuotos visos išlaidos ir mokesčiai. Įkainiai yra fiksuoti ir nekintami. Fiksuoti įkainiai nurodyti 1 lentelėje.
1 lentelė. Prekių įkainiai
	Eil. Nr.
	Pirkimo objektas
	Mato vienetas
	Kiekis
	Vieneto įkainis (kaina), EUR be PVM*
	PVM EUR**
	Kaina, EUR su PVM***

(3x(4+5))

	
	1
	2
	3
	4
	5
	6

	1.
	Google Workspace for Education „Plus“ naudotojo paketo licencijų (arba lygiavertės programinės įrangos licencijos) nuoma 
I-ieji metai
	Metai
	1
	
	
	

	2.
	Google Workspace for Education „Plus“ naudotojo paketo licencijų (arba lygiavertės programinės įrangos licencijos) nuoma II-ieji metai
	Metai
	1
	
	
	

	3.
	Google Workspace for Education „Plus“ naudotojo paketo licencijų (arba lygiavertės programinės įrangos licencijos) nuoma III-ieji metai
	Metai
	1
	
	
	

	Pasiūlymo kaina (6 stulpelio reikšmių suma)
	


3.2. Į Sutarties kainą yra įskaičiuotos visos išlaidos ir mokesčiai, susiję su tinkamu Sutarties vykdymu. Tiekėjas vykdo visas mokestines prievoles, kurios gali atsirasti tiekiant Sutartyje teikiant Paslaugas, ir prisiima visą riziką, susijusią su mokestinių prievolių pasikeitimu ar atsiradimu (jei toks atvejis būtų).
3.3. Už Paslaugas negali būti taikomi Sutartyje nenumatyti mokesčiai. Paslaugos, kurios nenumatyto pagal Sutartyje nurodytus įkainius, yra atskiro viešojo pirkimo objektas. Už Sutartyje nenurodytas, tačiau Tiekėjo dėl kokių nors priežasčių suteiktas paslaugas (jeigu taip įvyktų), Pirkėjas nemoka.

3.4. Sutarties kaina dėl pasikeitusių mokesčių bus perskaičiuojama, tik kai teisės aktais pakeičiamas PVM tarifo dydis, taikomas perkamoms paslaugoms. Sutarties kaina, kai Tiekėjas Sutarties sudarymo metu nebuvo PVM mokėtojas, tačiau juo tapo Sutarties vykdymo metu, perskaičiuojama nebus. Teisės aktais pakeitus PVM tarifo dydį, Sutarties kaina perskaičiuojama nekeičiant Sutarties kainos be PVM, atitinkamai perskaičiuojant tik PVM dalį. Perskaičiuota Sutarties kaina įforminama Šalių pasirašomu susitarimu, kuris tampa neatsiejama Sutarties dalimi. Perskaičiuota Sutarties kaina taikoma toms paslaugoms, kurios bus teikiamos po Šalių pasirašyto susitarimo įsigaliojimo dienos.
Pasikeitus PVM tarifui, Sutartyje numatyta kaina (be PVM) nesikeičia, o Sutarties kaina yra perskaičiuojama vadovaujantis šia formule:

- perskaičiuota bendra Sutarties kaina (su PVM)
A – suteiktų prekių / paslaugų kaina (su PVM) iki perskaičiavimo

- naujas prekių / paslaugų įkainis su PVM

- nesuteiktų prekių / paslaugų kiekis
[image: image6.png]


- prekių / paslaugų įkainis be PVM

- naujas PVM tarifas (procentais).

IV. PASLAUGŲ PERDAVIMAS IR APMOKĖJIMAS

4.1. Pirkėjui Palsaugas turi būti suteiktos nuo iki 2025 m. sausio 27 d. Sąskaita–faktūra neišrašoma, kol nėra pasirašomas šiame papunktyje nurodytas Paslaugų perdavimo ir priėmimo aktas.
4.2. Paslaugų perdavimas ir priėmimas įforminamas paslaugų perdavimo ir priėmimo aktu (aktais), kurį (kuriuos) pasirašydamos Sutarties šalys (Sutarties 13.5 papunktyje nurodyti Šalių atsakingi asmenys už Sutarties vykdymą) patvirtina paslaugų suteikimo faktą ir momentą.
4.3. Už Sutarties reikalavimus atitinkančias suteiktas paslaugas Pirkėjas sumoka pagal Sutarties 3.1 papunktyje nurodytą kainą mokėjimo pavedimu, pinigus pervesdamas į Tiekėjo atsiskaitomąją sąskaitą, nurodytą sutarties XVI skyriuje, ne vėliau kaip per 30 (trisdešimt) dienų nuo tinkamai išrašytos sąskaitos–faktūros gavimo dienos.

4.4. Tiekėjo pateikta sąskaita–faktūra privalo atitikti Lietuvos Respublikos įstatymų reikalavimus. Sąskaitoje–faktūroje privalo būti aiškiai nurodytos suteiktos Paslaugos, atitinkančios Sutarties reikalavimus, paslaugų kiekiai, Sutarties numeris, sudarymo data. Sąskaitoje–faktūroje nurodomos paslaugos ir jų įkainiai turi atitikti nurodytus Sutarties 3.1 papunktyje. Pirkėjui pageidaujant, sąskaitos–faktūros turi būti papildomai (ir neatlygintinai) teikiamos elektroniniu būdu PDF ar DOC formatu.

4.5. Tiekėjas sąskaitą–faktūrą privalo pateikti elektroniniu būdu naudojantis naudojantis informacine sistema SABIS (Sąskaitų administravimo bendroji informacinė sistema https://sabis.nbfc.lt/). Lietuvos Respublikos viešųjų pirkimų įstatymo 22 straipsnio 12 dalyje nustatytais atvejais, esant informacinės sistemos pažeidimų, dėl kurių negalimas keitimasis informacija naudojantis šia sistema, sąskaitos–faktūros gali būti teikiamos elektroniniu atsakingo už sutartie vykdymą asmens elektroniniu paštu ir (arba) iš anksto suderintomis ne elektroninėmis priemonėmis.
4.6. Jeigu Tiekėjo pateikta sąskaita–faktūra neatitinka Sutarties 4.4 papunkčio reikalavimų arba joje yra klaidų, Pirkėjas tokią sąskaitą–faktūrą grąžina Tiekėjui. Šiuo atveju laikoma, kad Pirkėjui prievolės, nurodytos Sutarties 4.3 papunktyje, neatsirado.

V. TIEKĖJO TEISĖS IR ĮSIPAREIGOJIMAI 

5.1. Tiekėjas įsipareigoja suteikti paslaugas, atitinkančias Sutarties 1 priede nurodytus reikalavimus per 1.2 p. ir 4.1 p. nurodytą terminą.
5.2. Tiekėjas įsipareigoja laikytis konfidencialumo įsipareigojimų, neatskleisti tretiesiems asmenims jokios informacijos, gautos vykdant Sutartį, išskyrus tiek, kiek tai reikalinga Sutarties vykdymui, o taip pat nenaudoti konfidencialios informacijos asmeniniams ar trečiųjų asmenų poreikiams. Visa Pirkėjo Tiekėjui suteikta informacija yra laikoma konfidencialia, nebent Pirkėjas raštu patvirtins, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama, arba Tiekėjas gali dokumentais įrodyti, kad informacija jam buvo teisėtai žinoma arba buvo pateikta trečiųjų asmenų, turėjusių raštu patvirtintą teisę atskleisti konfidencialią informaciją.    
5.3. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus.

5.4. Tiekėjas įsipareigoja nedelsiant informuoti Pirkėją apie visus įvykius, kurie gali turėti įtakos Sutarties tinkamo vykdymo užtikrinimui, taip pat apie Tiekėjo rekvizitų bei už Sutarties vykdymą atsakingų asmenų, nurodytų Sutarties 13.5.2 papunktyje, pasikeitimą ne vėliau kaip per 5 (penkias) darbo dienas nuo tokių pasikeitimų atsiradimo dienos. Tiekėjas, neįvykdęs šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.
5.5. Tiekėjas įsipareigoja be raštiško Pirkėjo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus, nepaisant to, ar Sutarties vykdymui bus pasitelkiami tretieji asmenys.

5.6. Tiekėjas įsipareigoja Sutarties vykdymo metu nenaudoti tokios produkcijos, medžiagų, prekių, žaliavų ar bet kokių kitų priemonių, kurios atitinka Viešųjų pirkimų įstatymo 45 straipsnio 21 dalyje nurodytas sąlygas.
5.7. Paslaugų teikėjas įsipareigoja Sutarties vykdymo metu užtikrinti pakankamą specialistų kiekį paslaugoms suteikti Sutartyje nustatytomis sąlygomis. Paslaugų teikėjas dėl objektyvių priežasčių (specialisto ligos atveju ar atsisakius vykdyti numatytas funkcijas) gali pakeisti specialistą kitu specialistu arba pasitelkti papildomą (jei Paslaugų teikėjas pagrįstai mano, kad Sutarties vykdymui nustatytais terminais yra nepakankamas specialistų skaičius) Sutarties vykdymui užtikrinti. Apie tai Paslaugų teikėjas turi raštu informuoti Pirkėją per 3 darbo dienas nuo minėtų aplinkybių atsiradimo, nurodydamas specialisto pakeitimo (ar naujo pasitelkimo) priežastis ir būsimą specialistą. Kartu privaloma pateikti specialisto kvalifikacijos reikalavimus pagrindžiančius dokumentus. Siūlomas specialistas privalo būti ne žemesnės kvalifikacijos nei ta, kuri buvo numatyta pirkimo sąlygose. Prieš duodamas sutikimą pakeisti (pasitelkti naują) specialistą, Pirkėjas įsitikins siūlomo specialisto kvalifikacija. Be raštiško Pirkėjo sutikimo pakeisti (pasitelkti naują) pasiūlyme nenurodytą specialistą, draudžiama. Specialisto keitimas (ar naujo pasitelkimas) įforminamas abiejų Sutarties šalių pasirašomu susitarimu. Šis susitarimas tampa neatskiriama Sutarties dalimi.
5.8. Tiekėjas įsipareigoja laikytis aplinkosaugos reikalavimų: atsisakyti popierinių dokumentų, reikalingą dokumentaciją rengti elektronine forma ir kitai sutarties šaliai pateikti tik elektroniniu formatu, dokumentus pasirašyti elektroniniu būdu, ataskaitas rengti ir pateikti tik elektroniniu būdu, mokymus dėl įsigyjamo produkto naudojimo/įdiegimo (jei tokių reikia) rengti nuotoliniu būdu.
VI. PIRKĖJO TEISĖS IR ĮSIPAREIGOJIMAI

6.1. Pirkėjas įsipareigoja Sutartyje nustatyta tvarka priimti faktiškai suteiktas, Sutarties reikalavimus atitinkančias paslaugas.

6.2. Pirkėjas įsipareigoja atsiskaityti su Tiekėju už faktiškai ir tinkamai suteiktas Sutartyje nurodytas paslaugas Sutartyje nustatyta tvarka.
6.3. Pirkėjas įsipareigoja be Tiekėjo raštiško sutikimo neperleisti iš Sutarties kylančių teisių ir pareigų tretiesiems asmenims. 
6.4. Pirkėjas įsipareigoja informuoti Tiekėją apie visas aplinkybes, kurios gali turėti įtakos Sutarties tinkamo vykdymo užtikrinimui, taip pat apie Pirkėjo rekvizitų bei už Sutarties vykdymą atsakingų asmenų, nurodytų Sutarties 13.5.1 papunktyje, pasikeitimą ne vėliau kaip per 5 (penkias) darbo dienas nuo tokių pasikeitimų dienos. Pirkėjas, neįvykdęs šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.
6.5. Pirkėjas turi teisę naudotis Tiekėjo jam suteiktomis Paslaugomis, tačiau už Tiekėjo dėl kokių nors priežasčių suteikos papildomos Paslaugos, kurios nebuvo užsakytos Paslaugų užsakymo aktais ar nėra šios Sutarties dalykas, nebus mokama.
VII. ŠALIŲ ATSAKOMYBĖ

7.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

7.2. Jeigu Tiekėjas netinkamai vykdo sutartinius įsipareigojimus Sutartyje nurodytomis sąlygomis ir šios aplinkybės tiesiogiai nesiejamos su vėlavimu suteikti paslaugas, moka Pirkėjui 10 procentų dydžio baudą nuo nesuteiktų paslaugų faktinės sumos už kiekvieną nustatytą Sutarties netinkamo vykdymo atvejį. Sutarties netinkamo vykdymo atveju yra laikoma: pateiktos netinkamos licencijos, pateiktos negaliojančios licencijos, pateiktos licencijos nesuderinamos su oficialaus gamintojo taisyklėmis  (nelegalios), skirtos naudoti kitam juridiniam asmeniui, nesuderinamos su Pirkėjo informacinėmis sistemomis,  neatitinkančios oficialaus gamintojo licencijavimo būdo reikalavimų.
7.3. Jei Tiekėjas dėl savo kaltės nesuteikia paslaugų per Sutarties 5.1 papunktyje nustatytą terminą, Pirkėjas be oficialaus įspėjimo ir nesumažindamas kitų savo teisių gynimo būdų reikalauja sumokėti 20 proc. dydžio baudą nuo paslaugų užsakyme nurodytų, bet nesuteiktų paslaugų kainos, už kiekvieną uždelstą dieną, skaičiuojant nuo nustatyto termino pabaigos iki dienos, kai paslaugos buvo faktiškai suteiktos. 

7.4. Jei Tiekėjas nesuteikia paslaugų per Sutarties 4.1 punkte nustatytą terminą, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 procento dydžio delspinigius nuo Palsaugų užsakyme nurodytų, bet nesuteiktų paslaugų kainos be PVM už kiekvieną termino praleidimo dieną.

7.5. Priskaičiuotoms netesyboms Pirkėjas pateikia Tiekėjui sąskaitą–faktūrą ir apskaičiuotus delspinigius, baudas ir nuostolius dėl Tiekėjo sutartinių įsipareigojimų nevykdymo Pirkėjas turi teisę įskaityti, atitinkamai sumažindamas bet kokias Tiekėjui priklausančias mokėti sumas pagal turimą Sutartį. Įskaitymas atliekamas pranešant (pareiškiant) apie tai Tiekėjui raštu. Jei Pirkėjas neturi mokėtinų sumų Tiekėjui, Tiekėjas už netesybas išrašytą sąskaitą–faktūrą apmoka per 30 (trisdešimt) dienų nuo jos gavimo dienos. Bet kokiu atveju Tiekėjas privalo atlyginti visus Pirkėjo nuostolius dėl Tiekėjo netinkamo sutartinių įsipareigojimų vykdymo, įvykdymo ar nevykdymo. 

7.6. Jeigu apskaičiuotos netesybos viršija 20 (dvidešimt) proc. Sutarties vertės, Pirkėjas gali prieš tai įspėjęs Tiekėją nutraukti Sutartį.

7.7. Jeigu Sutartis nutraukiama dėl Tiekėjo kaltės, Tiekėjas privalo padengti visus su Sutarties nutraukimu susijusius nuostolius.
7.8. Netesybų sumokėjimas neatleidžia Tiekėjo nuo pareigos tinkamai įvykdyti Sutartimi prisiimtus įsipareigojimus. 
7.9. Jeigu Pirkėjas neatlieka apmokėjimo Sutartyje nustatytu terminu, Tiekėjo pareikalavimu Pirkėjas privalo sumokėti Tiekėjui 0,02 procento dydžio delspinigius nuo laiku neapmokėtos sumos už kiekvieną uždelstą dieną. 
VIII. NenugalimOS jėgOS aplinkybės (FORCE MAJEURE)

8.1. Lietuvos Respublikos teisės aktuose nustatyta tvarka Šalis atleidžiama nuo atsakomybės už Sutartimi nustatytų įsipareigojimų neįvykdymą, dalinį neįvykdymą arba netinkamą įvykdymą, jeigu ji įrodo, kad tai atsitiko dėl aplinkybių, kurių ji negalėjo kontroliuoti bei protingai numatyti po konkurso nugalėtojo paskelbimo ar Sutarties sudarymo metu, ir, kad negalėjo užkirsti kelio šių aplinkybių ar jų pasekmių atsiradimui. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Sutarties Šalis neturi reikiamų finansinių išteklių arba skolininko kontrahentai pažeidžia savo prievoles. Nenugalimos jėgos aplinkybės ir atleidimo nuo atsakomybės sąlygos nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl Nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais teisės aktais.

8.2. Šalis, neįvykdžiusi sutartinių įsipareigojimų (negalinti vykdyti sutartinių įsipareigojimų dėl nenugalimos jėgos aplinkybių), privalo ne vėliau kaip per 3 (tris) dienas nuo šių aplinkybių atsiradimo raštu apie tai pranešti kitai Šaliai bei pateikti įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimą nurodytu būdu privaloma pateikti ir išnykus įsipareigojimų nevykdymo (neįvykdymo) pagrindui. Jei Pirkėjas raštu nenurodo kitaip, Tiekėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų (dėl kurių Pirkėjui negali atsirasti papildomų išlaidų) savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti. 

8.3. Pagrindas atleisti Šalį nuo atsakomybės už Sutartimi nustatytų įsipareigojimų neįvykdymą, dalinį jų neįvykdymą arba netinkamą jų įvykdymą atsiranda nuo nenugalimos jėgos aplinkybių atsiradimo momento arba nuo pranešimo apie jas pateikimo momento (tuo atveju, jeigu laiku nebuvo pateiktas pranešimas (Sutarties 8.2 papunktis). Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
8.4. Kai aplinkybė, dėl kurios neįmanoma Sutarties įvykdyti egzistuoja laikinai, Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui. 
IX. SUTARTIES ĮSIGALIOJIMAS, GALIOJIMO TERMINAS

9.1. Sutartis įsigalioja nuo jos pasirašymo dienos ir galioja iki visisško Šsalių sutartinių įsipareigojimų įvykdymo.

X. SUTARTIES NUTRAUKIMAS

10.1. Šalis turi teisę vienašališkai nutraukti Sutartį, jeigu kita Šalis nevykdo savo įsipareigojimų arba vykdo juos netinkamai, prieš 15 (penkiolika) dienų raštu pranešusi apie tai kitai Šaliai. Jeigu Sutartis nutraukiama dėl vienos iš Šalių kaltės, kaltoji Šalis privalo padengti visus su Sutarties nutraukimu susijusius nuostolius.

10.2. Šalis, prieš 15 (penkiolika) dienų raštu pranešusi kitai Šaliai, gali nutraukti Sutartį pirma laiko, jei pateikia Sutarties 8.2 papunktyje nurodytą pranešimą dėl nenugalimos jėgos aplinkybių atsiradimo.

10.3. Pirkėjas taip pat turi teisę vienašališkai nutraukti Sutartį, prieš 15 (penkiolika) dienų raštu pranešęs apie tai Tiekėjui, jeigu:

10.3.1. Tiekėjas sudaro paslaugų subtiekimo sutartį be Pirkėjo sutikimo;
10.3.2. Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje arba kai Tiekėjas netenka licencijos, akreditavimo ar kitų leidimų, kurie yra būtini jo veiklai vykdyti;

10.3.3. Sutartis buvo pakeista pažeidžiant Viešųjų pirkimų įstatymo 89 straipsnį;

10.3.4. Paaiškėjo, kad Tiekėjas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį;

10.3.5. Paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

10.3.6. kai Tiekėjas nesilaiko sutartinių įsipareigojimų vykdymo terminų;

10.3.7. Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;

10.3.8. IT konsolidavimo ir valdymo pertvarkos metu būtų nuspręsta konsoliduoti Sutarties 3.1 papunktyje nurodytas licencijas.
10.4. Pažeidimus, nurodytus Sutarties 10.1 papunktyje bei 10.3.1-10.3.6 papunkčiuose, Šalys susitaria laikyti esminiais Sutarties pažeidimais, nepriklausomai nuo to, ar šiais pagrindais Sutartis nutraukiama, ar ne. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais, vadovaujantis Lietuvos Respublikos civilinio kodekso 6.217 straipsnio 2 dalimi. Šalis, prieš vienašališkai nutraukdama Sutartį, privalo raštu pareikalauti Sutartį pažeidusios Šalies pašalinti Sutarties nutraukimo pagrindą sudarančias aplinkybes (priežastis) per protingą terminą, kuris negali būti ilgesnis kaip 15 (penkiolika) dienų, jas skaičiuojant nuo reikalavimo išsiuntimo elektroniniu paštu Sutartyje nurodytu Sutartį pažeidusios Šalies adresu dienos. Jeigu šios aplinkybės (priežastys) nepašalinamos per nustatytą terminą, Sutarties nutraukimą inicijuojanti Šalis turi teisę nedelsdama ir nesikreipdama į teismą ar kitą ginčus nagrinėjančią instituciją, vienašališkai nutraukti Sutartį apie tai informuodama kitą Šalį raštu arba elektroniniu paštu Sutartyje nurodytu Sutartį pažeidusios Šalies adresu arba elektroninio pašto adresu. Pranešimas apie Sutarties nutraukimą laikomas pateiktu kitai Šaliai: jeigu teikiamas registruotu paštu – po 3 (trijų) darbo dienų nuo jo išsiuntimo registruotu paštu dienos, jeigu teikiamas elektroniniu paštu – kitą darbo dieną po reikalavimo išsiuntimo.

10.5. Nutraukus Sutartį dėl esminių Sutarties pažeidimų arba Pirkėjui priėmus sprendimą, kad Tiekėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Pirkėjas pritaikė sutartyje nustatytą sankciją, Pirkėjas vykdo Viešųjų pirkimų įstatymo 91 straipsnio 1 dalyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Tiekėją.
10.6. Sutartis gali būti nutraukta raštišku abiejų Šalių susitarimu, tačiau negali prieštarauti LR viešųjų pirkimų įstatymo 89 straipsnyje nustatytai tvarkai.

10.7. Tiekėjui vienašališkai nutraukus Sutartį, joje nenustatytais pagrindais, Tiekėjas turi atlyginti Pirkėjui visus Pirkėjo su Sutarties vykdymu susijusius iki Pirkimo sutarties nutraukimo patirtus tiesioginius nuostolius.

10.8. Nutraukus Sutartį pirma laiko ar pasibaigus jos galiojimo terminui, Šalių finansinės prievolės ir prisiimti įsipareigojimai, atsiradę iki Sutarties nutraukimo ar galiojimo termino pabaigos, lieka galioti iki visiško jų įvykdymo.

10.9. Bet kuri Sutarties Šalis turi teisę nutraukti Sutartį, netaikant Sutarties nutraukimo įspėjimo terminų, jeigu Sutarties vykdymas sustabdytas daugiau nei 60 (šešiasdešimt) dienų, kaip nustatyta Sutarties 14.2 papunktyje, o Sutarties Šaliai raštu kreipęsis dėl Sutarties vykdymo atnaujinimo į Šalį, kurios iniciatyva Sutarties vykdymas sustabdytas ir pastaroji per 20 (dvidešimt) dienų Sutarties vykdymo neatnaujina. 

XI. TAIKOMA TEISĖ IR GINČŲ SPRENDIMO TVARKA

11.1. Sutarčiai aiškinti bei ginčams dėl Sutarties vykdymo spręsti taikoma Lietuvos Respublikos teisė. 

11.2. Visi ginčai, kylantys iš Sutarties, sprendžiami gera valia ir bendru Šalių susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

XII. ASMENS DUOMENŲ APSAUGA 

12.1. Šalys, sudarydamos Sutartį, patvirtina suprantančios, kad vykdant Sutartį yra tvarkomi asmens duomenys.

12.2. Šalys įsipareigoja:

12.2.1. Laikytis Asmens duomenų apsaugos įstatymo, Bendrojo duomenų apsaugos reglamento (ES) 2016/679 (toliau - Reglamentas) ir kitų teisės aktų, reglamentuojančių asmens duomenų tvarkymą, reikalavimų;

12.2.2. bendradarbiaujant tarpusavyje ir pagal galimybes suteikti viena kitai pagalbą, kad kita Šalis galėtų laikytis savo įsipareigojimų pagal asmens duomenų apsaugą reglamentuojančius teisės aktus

12.2.3. užtikrinti galimybes duomenų subjektams naudotis savo teisėmis pagal Reglamentą;

12.2.4. raštu informuoti viena kitą apie kiekvieną asmens duomenų saugumo pažeidimą, susijusį su kitos Šalies perduotais asmens duomenimis;

12.2.5. tinkamai informuoti fizinius asmenis (savo darbuotojus), kuriuos Šalys pasitelkia Sutarčiai vykdyti, kad jų asmens duomenys gali būti perduoti kitai Šaliai ir gali būti Šalių tvarkomi Sutarties vykdymo tikslais Fiziniai asmenys turi būti informuojami  iki jų pasitelkimo Sutarties vykdymui arba iki jų duomenų perdavimo kitai Šaliai momento.

XIII. KITOS SUTARTIES SĄLYGOS

13.1. Tiekėjas Sutarties vykdymui pasitelks šiuos subtiekėjus ir / ar ūkio subjektus pajėgumams ir / ar kvazisubtiekėjus (toliau – subtiekėjai):
.

(pildoma, jeigu bus pasitelkti subtiekėjai)

Vykdant Sutartį, gali būti pasitelkiami nauji subtiekėjai. Tiekėjas, pasitelkdamas naujus subtiekėjus, turi apie tai per 3 (tris) darbo dienas raštu informuoti Pirkėją, nurodydamas subtiekėjo pakeitimo priežastis. Naujų subtiekėjų pasitelkimą Tiekėjas kartu su Pirkėju įformina raštišku susitarimu prie sudarytos Sutarties, kuris pasirašomas abiejų pirkimo Sutarties šalių, ir šie dokumentai yra neatskiriama Sutarties dalis. Sutarties vykdymo metu, kai subtiekėjai netinkamai vykdo įsipareigojimus Tiekėjui, taip pat tuo atveju, kai subtiekėjai nepajėgūs vykdyti įsipareigojimų Tiekėjui dėl iškeltos bankroto bylos, pradėtos likvidavimo procedūros ir pan. padėties, Tiekėjas gali pakeisti subtiekėjus. Apie tai jis turi raštu informuoti Pirkėją per 3 (tris) darbo dienas ir pateikti pirkimo sąlygose subtiekėjams nustatytus kvalifikaciją patvirtinančius dokumentus. Gavęs tokį pranešimą, Pirkėjas kartu su Tiekėju sudaro susitarimą dėl subtiekėjų pakeitimo, kurį pasirašo abi šalys. Šie dokumentai yra neatsiejama pirkimo Sutarties dalis. 

13.2. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai. Sutarties sąlygos keičiamos vadovaujantis Viešųjų pirkimų įstatymo 89 straipsniu rašytiniu Šalių susitarimu, kuris tampa neatskiriama Sutarties dalimi.

13.3. Šalys įsipareigoja neatskleisti tretiesiems asmenims Sutarties turinio ir kitos informacijos, susijusios su Sutarties sudarymu ir vykdymu, be išankstinio rašytinio kitos Šalies sutikimo, išskyrus Lietuvos Respublikos įstatymų numatytus atvejus.

13.4. Sutartis pasirašoma kvalifikuotu el. parašu.
13.5. Šalių atsakingi asmenys už Sutarties vykdymą:

13.5.1. Pirkėjo – Informacinių sistemų vystymo koordinatorius Dominykas Baltrušaitis, e.p. dominykas.baltrusaitis@kaunokolegija.lt, tel. +370 679 69 491.
13.5.2. Tiekėjo –_______________________________________________________________ 

13.6. Pirkėjo atsakingas asmuo už Sutarties ir jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas – Viešųjų pirkimų specialistė Elena Miežetytė, tel. (8 37) 75 11 43, el. p. elena.miezetyte@kaunokolegija.lt. 
13.7. Dvišaliai elektroniniai dokumentai (susitarimai, perdavimo ir priėmimo aktai) sudaromi ir pasirašomi elektroninio dokumento formatu – ADOC.
XIV. SUTARTIES VYKDYMO STABDYMAS

14.1. Pirkėjo ir Tiekėjo rašytiniu susitarimu Sutartyje numatytų Šalių įsipareigojimų ar jų dalies vykdymas gali būti sustabdomas dėl svarbių, objektyvių, nuo Šalių nepriklausančių aplinkybių (valstybės veiksmų, trečiojo asmens veiksmų ir pan.) (išskyrus nenugalimos jėgos (force majeure) aplinkybes) kuriai nors Šaliai nesant galimybių tinkamai vykdyti Sutartyje numatytus įsipareigojimus.

14.2. Jeigu Sutarties vykdymas dėl Sutarties 14.1 papunktyje nurodytų aplinkybių sustabdytas daugiau nei 60 (šešiasdešimt) dienų, kiekviena Sutarties Šalis gali rašytiniu pranešimu Sutarties Šaliai, kurios iniciatyva sustabdytas Sutarties vykdymas, pareikalauti atnaujinti Sutarties vykdymą per 20 (dvidešimt) dienų. Jeigu per nurodytą 20 (dvidešimties) dienų terminą Sutarties vykdymas neatnaujinamas, pranešimą dėl Sutarties vykdymo atnaujinimo pateikusi Sutarties Šalis turi teisę Sutartį nutraukti Sutarties 10 punkte nustatyta tvarka.

14.3. Sutarties vykdymas dėl nenugalimos jėgos (force majeure) aplinkybių gali būti sustabdomas Sutarties VIII skyriuje ,,Nenugalimos jėgos aplinkybės (force majeure)“ nustatyta tvarka.

14.4. Laikotarpis, kurio metu Sutarties vykdymas buvo sustabdytas, į Sutarties vykdymo terminą neįskaičiuojamas.

XV. SUTARTIES PRIEDAI

15.1. Sutartis turi 1 (vieną) priedą, kuris yra neatskiriama Sutarties dalis:

15.1.1. Google Workspace for Education „Plus“ naudotojo paketo licencijų (arba lygiavertės programinės įrangos licencijos) nuomos techninė specifikacija (Sutarties 1 priedas);

XVI. ŠALIŲ REKVIZITAI

	PIRKĖJAS

VŠĮ „Kauno kolegija“

Pramonės pr. 20, Kaunas

Įmonės kodas 111965284

PVM kodas LT119652811

a.s. LT 837300010002234897

AB bankas Swedbank

Tel. +370 37 352324

El.p. info@kaunokolegija.lt 

Direktorius

Dr. Andrius Brusokas

A.V. 


	TIEKĖJAS

Pavadinimas

Adresas

Įmonės kodas 

PVM kodas

A. s. 

Bankas

Telefonas

El. p.

A.V. 

